satori (jp; hn wu ' taipamine,  mõistmine, virgumine '), kesksemaid * zen-i mõisteid, mis tähistab * mõistmise, * teadvuse avanemise, * virgumise kogemust. Läänes on s-t sageli võrreldud intuitsiooniga ja seda tõlgitakse ka * kirgastumiseks. Zen'i allikate järgi on s. kogemus sageli ootamatu ja iseeneslik, kuid enamasti eelneb sellele lühema- või pikemaajaline * mokushō (hn mozhao) või *kanwa (hn kanhua) harjutamine. S. ei ole lõplik seisund, vaid pigem mingi harjutusetapi vahetulemus, mille kogemust peab edasise harjutamisega süvendama; ...